cyanic-selkie/wikianc huggingface dataset:
Náboženstvo v Ghane
Čarodejníctvo
Téma čarodejníctva sa často objavuje v piesňach a je prítomná v hudobnej kultúre v Ghane. Počúvanie o téme prostredníctvom hudby zvyšuje jej širšiu dôležitosť v jej kultúre. Populárne piesne odkazujú na čarodejníctvo ako na vysvetlenie vecí, ako je neplodnosť, alkoholizmus a smrť.
Obvinenia z čarodejníctva sa bežne vyskytujú prostredníctvom rôznych foriem médií vrátane televízie, novín a časopisov.
V Ghane je najmenej šesť čarodejníckych táborov, do ktorých utekajú ženy podozrivé z čarodejníctva a žije ich tu celkovo približne 1000.
Sloboda vyznania
Zákon o náboženských orgánoch z roku 1989 bol prijatý v júni 1989 na reguláciu cirkví. Ghanská rada cirkví interpretovala zákon o náboženských orgánoch v rozpore s koncepciou náboženskej slobody v krajine. Podľa vládneho vyhlásenia bol však zákon navrhnutý tak, aby chránil slobodu a integritu skutočných náboženských organizácií odhaľovaním a elimináciou skupín založených na zneužívanie veriacich. Zákon bol zrušený koncom roka 1992. Napriek jeho ustanoveniam v krajine naďalej pôsobili všetky ortodoxné kresťanské denominácie a mnohé duchovné cirkvi.
Vonkajší záhlavný hrebeň
Vonkajší záhlavný hrebeň je hrana, ktorá je súčasťou vonkajšieho povrchu záhlavnej šupiny. Odstupuje od vonkajšej záhlavnej hrčky smerom dole k veľkému otvoru, kde sa aj upína. Na vonkajší záhlavný hrebeň sa upína šijový väz.
DFL-Supercup
DFL-Supercup je nemecký futbalový superpohár, jednozápasová súťaž, ktorá sa hrá pred začiatkom ligovej sezóny. Proti sebe sa postavia dva kluby, pričom jeden je víťaz Bundesligy a druhý víťaz nemeckého poháru. Organizátorom je Deutsch Fußball Liga (preto tá skratka DFL), pred rokom 2010 sa to nazývalo DFB-Supercup, pretože organizátorom bol Deutscher Fußball-Bund (Nemecký futbalový zväz).
Pokiaľ obe súťaže vyhrá jeden klub (v tom prípade hovoríme že získal tzv. double) sa víťaz stretne v tomto zápase proti tímu, ktorý skončil v konečnej tabuľke Bundesligy nad druhom mieste. Pokiaľ sa zápas nerozhodne po 90 minútach nasleduje hneď penaltový rozstrel (toto pravidlo platí od roku 2010).
Prehľad zápasov DFL-Supercup
Poznámky
1 vicemajster Bundesligy
Baraize
Baraize je francúzska obec, ktorá sa nachádza v departemente Indre, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Brucho (stavovce)
Brucho (iné názvy: abdómen, abdomen; lat. abdomen, venter, alvus ) je pri vzpriamene chodiacich stavovcoch predná spodná resp. pri ostatných stavovcoch spodná zadná časť trupu, v ktorej sa nachádza brušná dutina. Obyčajne sa konkrétne myslí oblasť medzi hrudníkom a panvovými kosťami (pokiaľ živočích má vôbec panvu).
V detailoch sa ale definície rozchádzajú. Napr. u človeka brucho môže byť:
Časti a charakteristika brucha človeka
Brucho (podľa definície 1 alebo 2) pozostáva z týchto častí (uvedené sú tu smerom zvnútra von) :
Vertikálne možno brucho (najmä podľa definície 2) rozdeliť na tri pásy (zhora nadol)  :
Dassault Mystère
Dassault Mystère bol francúzsky jednomiestny jednomotorový stíhací bombardér, ktorý bol pokračovateľom prvej francúzskej prúdovej stíhačky Dassault Ouragan.
História a konštrukcia
thumb|Mystère IIC Ešte skôr, ako bolo lietadlo Ouragan zaradené do francúzskeho letectva, pracoval už Marcel Dassault na vývoji nového modelu, nazvaného Mystère. Dassaultovou konštrukčnou filozofiou bolo, aby pri navrhovaní každého nového lietadla použil len jeden neodskúšaný prvok. V prípade navrhovania prototypu Mystère I teda použil trup jeho predchodcu, lietadla Ouragan a pridal k nemu nové krídla so šípovitosťou 30°. Postupným vývojom vznikajú prototypy Mystère IIA, poháňané motorom Rolls Royce Tay 250 s ťahom 28 kN. Výzbroj lietadla tvorili štyri kanóny Hispano kalibru. Mystère IIA vzlietol prvýkrát dňa 23. februára 1951. Bol pilotovaný, podobne ako v prípade Ouraganu, Konstantinom Rozanovom. Dňa 28. októbra toho istého roku sa Mystère IIA stalo prvým francúzskym lietadlom, ktoré pri strmhlavom lete prekonalo rýchlosť Mach 1.
Na ďalších prototypoch, s označením Mystère IIB, boli štyri kanóny Hispano vymenené za dva guľomety DEFA kalibru.
Nasledovala výroba 11 predsériových strojov s označením Mystère IIC. Deväť z nich bolo poháňaných motom SNECMA Atar 101C s axiálnym kompresorom, zatiaľ čo zvyšné dva boli pre experimentálne účely vybavené motormi s prídavným spaľovaním Atar 101F.
Do sériovej výroby sa nakoniec dostali lietadlá s motorom Atar 101D s axiálnym kompresorom a ťahom 29 kN. Francúzske letectvo objednalo 150 strojov Mystère IIC, pričom prvé kusy boli dodané v októbri 1954. Výroba tohto lietadla bola ukončená v roku 1957, teda v čase, kedy už boli zavádzané vylepšené typy Mystère IV. Z toho dôvodu prevzali Mystère IIC vo francúzskom letectve úlohu cvičného lietadla pre pokračovací výcvik pilotov, ktorú plnili až do svojho vyradenia v roku 1963.
Používatelia
Francúzsko
Výkony
Maximálna rýchlosť: /h
Baudres
Baudres je francúzska obec, ktorá sa nachádza v departemente Indre, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Dymová clona
thumb|right|250px|[[Humvee Armády USA kladúce dymovú clonu]] thumb|Pouličný spôsob výroby dymovej clony: Pneumatika je naplnená benzínom, ten je zapálený a následne sa kopnutím zabezpečí premiestnenie pneumatiky do cieľového priestoru (15. mája 2010, ulica Rama 4, [[Bangkok)]]
Dymová clona je dym, vypúšťaný na krytie pohybu alebo utajenie polohy vojenských jednotiek, ako napríklad pechoty, tankov, lietadiel či vojnových lodí. Dymové clony sú generované špeciálnymi vyvíjačmi dymu alebo vypúšťané zo zásobníkov (dymové granáty - dymovnica).
Dymovú clonu používali už staroveké armády. Použitie dymovej clony bolo časté v námorných stretnutiach prvej a druhej svetovej vojny. V modernej vojenskej technológii existujú aj "dymové clony", ktoré zneviditeľnia predmet voči akejkoľvek technológii využívajúcej infračervené žiarenie, ktoré využíva množstvo zbraňových navádzacích systémov.
V prenesenom význame sa termín dymová clona používa aj pre spôsob prejavu, správania, ktoré má byť zásterkou pre iné konanie.
Majstrovstvá Strednej Ameriky a Karibiku vo vodnom póle 2018
Majstrovstvá Strednej Ameriky a Karibiku vo vodnom póle 2018 bol v poradí 32. turnaj majstrovstiev Strednej Ameriky a Karibiku vo vodnom póle, ktoré organizuje Stredoamerická a karibská plavecká konfederácia (CCCAN). Vodnopólové podujatie sa uskutočnilo spolu so subkontinentálnym podujatím v ďalších plaveckých súťažiach, ktoré sa konali spoločne v Arube a Salvádore. Turnaj sa konal v dňoch od 28. júna2. júla 2018 v meste Santa Tucla, v Salvádore, za účasti 4 mužských a 3 ženských tímov. Zápasy sa hrali v Polideportivo de Ciudad Merliot. Okrem turnaja seniorov sa uskutočnil aj turnaj chlapcov do 16 rokov. Tituly v oboch kategóriách získali družstvá Kostariky. V mužskej zvíťazili nad 🇵🇦 a získali titul druhýkrát; v ženskej kategórii nad 🇬🇹.
Fajjúm
Fajjúm alebo Al-Fajjúm môže byť v Egypte:
Fajjúm môže byť aj fajjúmska kultúra (t. j. buď Fajjúm A, alebo súhrnné označenie pre Fajjúm A a karunien [=starší názov: Fajjúm B; Fajjúm B sa staršie mylne považoval za mladšiu fázu Fajjúmu A, v skutočnosti je to staršia kultúra])
Bazaiges
Bazaiges je francúzska obec, ktorá sa nachádza v departemente Indre, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Fajjúmske portréty
náhľad|Portrét mladej ženy na múmii, 2. storočie, [[Louvre, Paríž]] Fajjúmske portréty sú séria maľovaných portrétov zomretých na drevených doskách (zriedkavo na plátne), upevnených na múmiách, z oázy Fajjúm v Egypte z 1. - 4. stor. po Kr.
Išlo teda o pohrebné masky, čiže obrazy mŕtvych z obdobia rímskej nadvlády nad Egyptom. Egypťania pokračovali v svojom zvyku mŕtvych mumifikovať, hoci Rimania dávali prednosť spopolneniu. Pohrebné masky boli maľované technikou pigmentovaného vosku (tzv. enkaustickou technikou).
DFB-Pokal
DFB-Pokal (tiež známy ako Nemecký pohár) je nemecký futbalový pohár, riadený Nemeckým futbalovým zväzom (DFB). Súťaž vznikla v roku 1935. Súťaže sa zúčastňuje 64 tímov vrátane všetkých tímov z Bundesligy a 2. Bundesligy. Koná sa od augusta do mája a víťaz sa kvalifikuje do skupinovej fázy Európskej ligy UEFA a tiež sa kvalifikuje do DFL-Supercup (superpohár). Tento pohár je považovaný za druhý najdôležitejší v nemeckom futbale.
Syndróm dlhého QT intervalu
Syndróm dlhého QT intervalu (angl. Long QT syndrome, LQTS) je vrodená srdcová chyba z radu kanalopatií. QT interval je nadmieru predĺžený. Jedinci postihnutý LQTS majú počas celého života zvýšenú pravdepodobnosť vzniku arytmií a to najmä polymorfnej komorovej tachykardie (napríklad Torsades de pointes). Narozdiel od Syndrómu krátkeho QT intervalu sa výskyt delí na vrodený alebo získaný. Charakteristickým znakom je predĺžený korigovaný QTc interval ≥ 440ms. Hlavná diagnostická metóda je 12-zvodový EKG záznam spolu s klinickou históriou. Delí sa na 3 najčastejšie genotypy s označením LQT1, LQT2, LQT3 pričom každý má iný spúšťač symptómov, prevalenciu, kanál ktorý postihuje a morfológiu vĺn na EKG.
DFB-Pokal
Najúspešnejším tímom je Bayern Mníchov, ktorý má 20 titulov. Aktuálnym držiteľom je RB Leipzig, ktorý vo finále v roku 2023 zdolali Eintracht Frankfurt 2:0.
Syndróm dlhého QT intervalu
LQT1
Pri predĺžení QT intervalu s genotypom LQT1 je spúšťačom symptómov fyzická záťaž, rizikové sú najmä športy vykonávané vo vode (vodné pólo, vytrvalostní plavci...). Najčastejším symptómom je náhla zástava srdca a synkopa. T vlna je v tomto prípade široká a teda je predĺžená vulnerabilná perióda pri ktorej môže nasadnúť komorová exrasystola a spustiť komorovú tachykardiu. Táto mutácia je najčastejšia a postihuje asi 40% pacientov s LQTS.
DFB-Pokal
História
Súťaž vznikla v roku 1935 vtedy ešte pod názvom Tschammer-Pokal. Prvým držiteľom tohto titulu bol 1. FC Nürnberg. Každoročne sa finále hráva na Olympijskom štadióne v Berlíne od roku 1985. Do turnaja sa automaticky kvalifikujú všetky tímy z Bundesligy a 2. Bundesligy a štyri najlepšie tímy z 3. Bundesligy. Zostávajúcich 21 miest pridelia víťazom pohárov v regionálnych futbalových zväzoch. Ostanú posledné tri miesta, ktoré sú pridelené trom oblastným zväzom s najväčším počtom mužských tímov.
Jediným tímom, ktorý sa nemôže zúčastniť poháru sú rezervné tímy (napr. Bayern München II)
Externé odkazy
https://www.dfb.de/en/national-tournaments/
Syndróm dlhého QT intervalu
LQT3
Genotyp LQT3 postihuje asi 10% pacientov s LQTS. Manifestuje sa najčastejšie v spánku a pri oddychu. Najčastejším príznakom býva náhla zástava srdca v spánku. Obraz na EKG je v tomto prípade predĺžený ST segment.
Diagnóza
V prípade synkopy u mladého, inak zdravého jedinca je potrebné myslieť na možné kardiologické príčiny, pokiaľ klasické zobrazovacie metódy neodhalia štrukturálnu zmenu srdca, sledujú sa aj zmeny na EKG.
Pri predĺženom QTc intervale ≥ 440ms je potrebné myslieť na možnosť výskytu LQTS. Meria sa iba korigovaný (QTc) interval pretože QT interval sa pri tachykardii skracuje a pri bradykardii naopak predlžuje. Preto je potrebné QT upraviť podľa rôznych formúl (Bazett, Framingham, Friderica...) na srdcovú frekvenciu 60/min.
LQTS sa narozdiel od SQTS delí na vrodený a získaný.
Vrodený LQTS
Pacient neužíva žiadne lieky, je pozitívny na genetickú mutáciu, v rodine má výskyt LQTS poprípade náhleho srdcového zlyhania v mladom veku. Celkovo poznáme 17 typov genetických mutácií najčastejšie sú LQT 1-3, ktoré tvoria 80% prípadov. Zvyšných 14 je veľmi zriedkavých.
Získaný LQTS
Medzi najčastejšie príčiny spôsobujúce predĺženie QT intervalu patrí: Nepomer elektrolytov (Hypo- Kaliémia, magneziémia, kalciémia), Hypotermia, Ischémia myokardu, lieky.
Bez ohľadu na príčinu predĺženia QT intervalu je zvýšené riziko srdcových arytmií.
Hnutie za autonómiu Sliezska
Hnutie autonómie Sliezska nadviazalo kontakty s moravistami a plánuje iniciovať zjednotenie českej a poľskej časti Horného Sliezska a vytvorenie na Prahe a Varšave nezávislej politickej reprezentácie Horného Sliezska a Moravy.
Účinný prierez
náhľad|Účinný prierez, 2 interakcie/s pre 8 častíc ožarovanej plochy terča, pri toku častíc 9/s Účinný prierez  (značka: \sigma) je veličina charakterizujúca pravdepodobnosť, že niektorá ostreľujúca častica z nalietavajúceho zväzku bude interagovať s časticou terča. Za interakciu možno považovať napríklad klasický odraz, Coulombov rozptyl (teda rozptyl spôsobený elektrickým poľom) alebo jadrové či iné reakcie.
Účinný prierez je veľmi dôležitou veličinou pri štúdiu zrážok častic.
Celková pravdepodobnosť interakcie častíc sa označuje ako celkový (totálny, integrálny) účinný prierez. Táto veličina určuje, s akou pravdepodobnosťou bude dopadajúca častica rozptýlená do ľubovoľného smeru, prípadne s akou pravdepodobnosťou prebehne reakcia. O vlastnostiach interakcie (a teda aj interagujúcich častíc) však hovorí oveľa viac diferenciálny účinný prierez, ktorý charakterizuje pravdepodobnosť rozptylu do jednotlivých smerov v priestore.
Predatory lending
Predatory lending (doslova predátorské požičiavanie; v slovenčine je výraz zriedkavý, prekladá sa ako predátorské úverovanie, vykorisťujúce úverovanie, predátorské požičiavanie či dravé úverovanie) je nepoctivé konanie veriteľa pri procese vzniku úveru. Hoci neexistuje jasná a všeobecne uznávaná definícia, predatory lending možno chápať ako netransparentné, neetické konanie alebo dokonca ako konanie, ktoré používa nezákonné praktiky pri dohadovaní pôžičky alebo v priebehu jej splácania. Táto oblasť sa týka najmä nepoctivých jednotlivcov a bezmenných firiem, ktoré pre svoje služby vyhľadávajú rizikových klientov (napr. ľudia nevzdelaní, už zadlžení, bez pravidelného príjmu a pod.) – ide o tzv. subprime trh. „Predátori“ vedia, že takí klienti nemajú šancu získať úver od banky alebo zavedenej nebankovej spoločnosti kvôli nízkej schopnosti splácať. Napriek tomu, alebo práve preto, vysoké riziko nesplácania vyvažujú najčastejšie astronomickou cenou úveru. Medzi ďalšie zistené praktiky patrí podpis bianco zmenky bez jasne vyplnenej doložky, ktorá určuje, akú hodnotu na ňu možno doplniť. Za niekoľkotisícový dlh požadujú ručenie mnohonásobne drahšej nehnuteľnosti alebo ďalšie nevýhodné ustanovenia skryté v zložito konštruovanej zmluve. Predátorské úverovanie sa často vníma ako synonymum k úžere.
Pojem predatory lending
Označenie obchodných praktík ako "predatory" sa prvýkrát v angličtine objavilo až v roku 1912 v novinách Evening Times, ktoré vychádzali v americkom New Jersey. Slovné spojenie predatory lending sa objavilo až o osemdesiat rokov neskôr: v roku 1991 ho pravdepodobne prvýkrát použil Bruce Marks, výkonný riaditeľ Union Neighborhood Assistance Corporation of America (UNAC). UNAC je nezisková organizácia, ktorá sa snaží o stavbu cenovo dostupných štvrtí v USA v osobnom vlastníctve jednotlivých obyvateľov. Širšie sa tento termín začal používať až v roku 2000.
Nie vždy je určité konanie predátorské, i keď sa tak na prvý pohľad môže zdať. Aj preto je jednoznačná definícia predátorského úverovania ťažká. Vždy treba prihliadať na okolnosti. Klientovi, ktorého rizikovosť nesplácania je nízka, môže veriteľ ponúknuť nízku cenu, ale v zmluve dohodnúť vysoké sankcie za nesplácanie. Pokiaľ zákazník takým podmienkam porozumie, vie o nich pred podpisom zmluvy a ak s nimi súhlasí, také konanie nemôže byť považované za predátorské. Predátorské úvery sú podmnožinou tzv. subprime úverov (teda rizikových úverov), ale nie všetky rizikové úvery sú aj predátorské.
Charakteristiky veriteľa - predátora:
Predátorské úverovanie sa objavuje najmä v oblastiach, v ktorých dlžníci čelia nedostatku informácií, nedokonalej konkurencii a nedokonalej právnej ochrane. Je spojené s agresívnym marketingom, s klamlivou reklamou a vyvolaním dojmu výhodnosti. Predátori sa snažia vytvoriť obraz dôveryhodnosti, a to formou falošnej empatie. Dlžníci tak nie sú schopní rozoznať spoľahlivosť ponúkaných služieb, čo sa ukazuje ako rozhodujúci faktor. Vo chvíli, keď ju rozpoznajú, je už neskoro.
== Predátori na Slovensku == Úžera a predátorské úvery sa na Slovensku začali výraznejšie objavovať až od začiatku 90. rokov. V rokoch 1948 – 1989 sa úžera vyskytovala len výnimočne. Pokiaľ sa objavovala, boli to iba ojedinelé prípady v rámci izolovaných skupín (napr. Rómovia alebo sociálne vylúčení).
Vznik a rozvoj predatory lending nie je na Slovensku odborne zdokumentovaný a opísaný. Pravdepodobne sa objavuje už od počiatku 90. rokov 20. storočia, keď ekonomika prešla z centrálne plánovanej na trhovú. Predátori môžu v úverovaní používať jednu alebo viac predátorských praktík. Medzi najčastejšie patria:
Citát
''„Brať si úver od spoločnosti poskytujúcej predátorské úvery je ako lúpež bez pištole alebo s plniacim perom v ruke. (Doing business with the predatory lender is like robbery without a pistol or robbery with an ink pen).“''
Lédas-et-Penthiès
Lédas-et-Penthiès je francúzska obec, ktorá sa nachádza v departemente Tarn, v regióne Midi-Pyrénées.
Polohopis
Lédas-et-Penthiès má rozlohu. Najvyšší bod je položený a najnižší bod.
Obyvateľstvo
Lédas-et-Penthiès má 163 obyvateľov (2009).
Bélâbre (obec)
Bélâbre je francúzska obec, ktorá sa nachádza v departemente Indre, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
AMC trio
náhľad|Peter Adamkovič na INNtöne Jazzfestival v Rakúsku náhľad|Martin Marinčák na INNtöne Jazzfestival v Rakúsku náhľad|Stanislav Cvanciger na INNtöne Jazzfestival v Rakúsku
AMC trio je slovenská mainstream jazzová formácia, ktorá vznikla v roku 1993 v Prešove. Jej pôvodnými, a zároveň súčasnými členmi, sú Peter Adamkovič (klavír), Martin Marinčák (kontrabas) a Stanislav Cvanciger (bicie). Založili si aj vlastné hudobné vydavateľstvo – Thor-Iza Music.
Skupina získala viaceré ocenenia, z nich najvýznamnejšou je cena Radio_Head Awards za najlepší album roku 2013 – One Way Road To My Heart.
AMC trio patrí medzi hlavných organizátorov festivalu Jazz Prešov a jeho členovia vo svojom rodnom meste pôsobia aj ako hudobní pedagógovia vo viacerých inštitúciách.
Charakteristika tvorby
AMC trio sa vyhýba čisto jazzovej či swingovej tvorbe – vo svojej rôznožánrovej autorskej hudbe sa inšpiruje najmä popom, vážnou hudbou, folklórom, prírodou či duchovnom.
Kapela nemá jedného lídra, je zoskupením troch rovnocenných hráčov.
Spolupráca
Skupina v štúdiu či na koncertoch spolupracovala už s mnohými hudobníkmi svetového formátu, ako sú:
Chrám svätého Premenenia Pána (Pazardžik)
Chrám svätého Premenenia, známy aj ako Chrám svätého Premenenia Pána , alebo , prípadne aj Chrám svätého Sotira , alebo Grécky chrám  je pravoslávny chrám z druhej polovice 19. storočia nachádzajúci sa v centrálnej časti mesta Pazardžik v okrese Pazardžik v Pazardžickej oblasti v južnom Bulharsku.
Názov
Lokálny názov Grécky chrám je odvodený od histórie chrámu a skutočnosti, že v minulosti sa v chráme používala ako liturgický jazyk gréčtina.
Poloha
Chrám svätého Premenenia leží v centrálnej časti mesta Pazardžik na ulici „Stefan Zachariev“.
Dejiny a súčasnosť
S výstavbou chrámu sa začalo v rokoch 1859 – 1860 a stavba bola dokončená v priebehu roku 1862, pričom v tom istom roku bol chrám aj vysvätený. Chrám bol postavený nepočetnou skupinou pazardžických Valachov a Grékov, ktorí v období sporov o používanie bulharčiny ako liturgického jazyka, chceli mať chrám, kde by sa naďalej používala ako liturgický jazyk gréčtina. Gréčtina sa aj spočiatku v chráme ako liturgický jazyk aj používala a až neskôr sa prešlo na bulharčinu. V roku 1925 bol na základe iniciatívy zástupcu hierarchu Stefana Kisiova v budove, ktorá sa nachádzala v chrámovom dvore zriadený útulok pre biednych a chudobných seniorov, ktorý fungoval pod správou neďalekej Katedrály svätej Bohorodičky. Božská liturgie sa v chráme konali pravidelne až do roku 1994, kedy bola činnosť chrámu prerušená. Budova ako aj chrámový dvor sa potom využívali až do roku 2009 ako skladové priestory. Následne prebehla oprava budovy, úprava chrámového dvora ako aj reštaurácia niektorých ikon a činnosť chrámu bola znovu obnovená. Prvá služba v obnovenom chráme prebehla 6. augusta 2009. V súčasnosti sa jedná o funkčný chrám.
Patrocínium
Chrám je zasvätený Premeneniu Pána.
Chrámový sviatok: 6. augusta na sviatok Premenenia Pána.
Štatút a dôvod pamiatkovej ochrany
Kategória: kultúrna pamiatka miestneho významu
Ako dôvod pamiatkovej ochrany je uvedená architektonicko-umelecká hodnota stavby.
Lachoudisch
Lachoudisch (výslovnosť /lachodiš/) je germánsky jazyk používajúci hebrejské písmo židov prezývaný „Tajný jazyk“. V podstate ide o dialekt nemčiny so silným vplyvom jidiš a hebrejčiny. Tento jazyk používali židia v mestečku Schopfloch v Bavorsku a v okolí. Bol blízko príbuzný a vzájomne zrozumiteľný s jazykom Jidiš. V roku 1969 jeden z miestnych učiteľov vydal malú učebnicu a slovník. Po holokauste zostalo len veľmi málo hovorcov tohto jazyka. O tomto jazyku takmer nikto nevedel až do roku 1981, kedy o ňom bola reportáž v správach v Izraeli. Potom o ňom tiež bol článok v New York Times.
Lempaut
Lempaut je francúzska obec, ktorá sa nachádza v departemente Tarn, v regióne Midi-Pyrénées.
Poloha
Lempaut má rozlohu. Najvyšší bod je položený a najnižší bod.
Obyvateľstvo
Lempaut má 696 obyvateľov (2009).
Graf vývoja obyvateľstva:
Beaulieu (Indre)
Beaulieu je francúzska obec, ktorá sa nachádza v departemente Indre, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Drienovský potok
Prameň
Potok pramení na západnom svahu Slanských vrchov na katastrálnom území obce Žehňa vo výške v geomorfologickom celku Košická kotlina a jej podcelku Toryská pahorkatina.
Opis toku
vľavo|náhľad|Tok potoka z vtáčej perspektívy Od prameňa tečie juhozápadným smerom, preteká po obecnej hranici Abranoviec a Žehni. Skoro po jednom kilometri od prameňa sa do potoka z pravej strany vlieva bezmenný tok z Abranoviec. Potok ďalej pokračuje juhozápade do obecnej časti Dúbrava kde vo výške 358 m n.m. priteká opäť z pravej strany malý tok prameniaci v Mirkovskej kosatcovej lúke. Taktiež sa doň dostáva aj voda z miestneho kanála. V nadmorskej výške 336 m n.m. tok priteká do katastrálneho územia obce Mirkovce a preteká okolo obecnej časti Niereše. Tok pokračuje juho západné ďalej približne 1,5 km a v nadmorskej výške 300 m n.m. priteká do katastrálneho územia obce Drienov kde ďalej preteká cez centrum intravilánu obce Drienov. Potok ďalej tečie juhozápade od obce kde vo výške 205 m n.m. tvorí ľavostranný prítok rieky Torysa. Vodný tok Torysa je ďalej prítokom Hornádu.
Lukáš Parízek
Mgr. Lukáš Parízek (* 9. september 1986, Bratislava) je zakladateľ iniciatívy Exportéri.sk, bývalý slovenský vysoký verejný činiteľ a štátny tajomník Ministerstva zahraničných vecí a európskych záležitostí Slovenskej republiky
Vzdelanie
Lukáš Parízek sa narodil a vyrastal v Bratislave, kde absolvoval základnú školu. V roku 2002 nastúpil na Gymnázium Ivana Horvátha v Bratislave, na ktorom zmaturoval v roku 2006.
Následne v rokoch 20062012 študoval Lukáš Parízek v Moskve medzinárodné vzťahy a diplomaciu na Moskovskom štátnom inštitúte medzinárodných vzťahov, kde získal bakalársky (2010) a neskôr magisterský titul (2012). Lukáš Parízek hovorí anglicky, rusky, nemecky a čiastočne arabsky.
Profesionálna kariéra
Po ukončení štúdia nastúpil Lukáš Parízek ako stážista a neskôr ako konzultant v Sekretariáte Organizácie pre bezpečnosť a spoluprácu v Európe vo Viedni v roku 2012. V kariére pokračoval neskôr v rokoch 2013 a 2014 v Oddelení hodnotenia obrany Odboru stratégie a riadenia obrany v rámci Sekcie obrannej politiky Ministerstva obrany Slovenskej republiky. Medzi rokmi 2014 a 2015 pracoval v Oddelení bilaterálnych vzťahov Odboru medzinárodných vzťahov spadajúc pod Sekciu obrannej politiky ministerstva obrany. V roku 2015 nastúpil v Slovenskej inovačnej a energetickej agentúre, kde pôsobil v Odbore komunikácie a medzinárodnej spolupráce.
Ministerstvo zahraničných vecí a európskych záležitostí Slovenskej republiky
Lukáš Parízek zastával od 23. marca 2016 do 19. marca 2020 funkciu štátneho tajomníka Ministerstva zahraničných vecí a európskych záležitostí Slovenskej republiky. Na rezorte diplomacie bol zodpovedný za ekonomickú diplomaciu, rozvojovú pomoc, medzinárodné organizácie a teritória mimo EÚ, počas slovenského predsedníctva v OBSE bol osobitým predstaviteľom ministra zahraničných vecí a európskych záležitostí SR pre predsedníctvo v OBSE.
Ekonomická diplomacia
Vzhľadom na fakt, že Slovensko patrí k najotvorenejším ekonomikám sveta, podporuje Lukáš Parízek v rámci svojej pôsobnosti vhodnú diverzifikáciu ekonomickej diplomacie mimo teritória EÚ. „''Treba reflektovať na trendy a dynamiku rozvoja niektorých krajín. Veľmi dôležitá je Južná Amerika, Ázia, Čína, ale aj Afrika. Tá má obrovský potenciál v energetike a Slovensko vie poskytnúť vysokú pridanú hodnotu – prešli sme obdobnou vývojovou fázou, máme skúsenosti a technológie.''“  Z tohto dôvodu sa snaží do svojich delegácii na zahraničné cesty pozývať slovenské podnikateľské subjekty. V rámci podpory a rozširovania ekonomickej diplomacie na trhoch mimo EÚ navštívil Nigériu ako prvý predstaviteľ Slovenska spoločne s podnikateľskou delegáciou. Predstavitelia slovenského podnikateľského sektora sprevádzali Lukáša Parízka aj na cestách v Tadžikistane, Uzbekistane, Rusku, na Kube, , v Izraeli a v Indii.
Pri príležitosti porady ekonomických diplomatov 22. júna 2017 zdôraznil, že „''rezort disponuje výnimočnými skúsenosťami a znalosťami a dnes si máme povedať svoje miesto a úlohy na ceste Slovenska k modernej inovačnej ekonomike. Ak bolo prvé tisícročie nazývané tisícročím práce, druhé miléniom peňazí, toto tisícročie je v znamení informácií. Preto ak má ekonomická diplomacia podporovať záujmy Slovenska, musí mať v sebe odvahu, vedomosti aj kreativitu''“.
Lukáš Parízek aktívne podporuje prehlbovanie ekonomických vzťahov s krajinami mimo EÚ ako napríklad otvorením honorárneho konzulátu v Indii v Bangalúre. Pri otvorení povedal: „''verím, že nový konzulát bude efektívne a spoľahlivo podporovať obchodné a investičné vzťahy a bude oporou pre naše veľvyslanectvo v Dillí pri ďalšom rozvoji bilaterálnych vzťahov na najvyššej úrovni. Slovensko má v Indii záujem pokračovať v tradičnej spolupráci v strojárstve a automobilovom priemysle a zamerať sa na nový priemysel ako IT, biotechnológie, start-upy a zelenú ekonomiku''“.
Lukáš Parízek ako štátny tajomník zodpovedný za ekonomickú diplomaciu aktívne podporuje slovenské malé a stredné podniky pri ich snahách o export hlavne do tretích krajín. Z tohto dôvodu spustil formát "Spolu pre Slovensko. Z regiónov do sveta", aby sa spojilo úsilie štátnych rezortov s očakávaniami podnikateľského sektora. Cieľom predstaviť formy štátnej pomoci a zároveň diskutovať o tom, čo môže rezort zahraničných vecí a inštitúcie ako Slovenská obchodná a priemyselné komora, Eximbanka, SARIO a Slovak Business Agency, pre nich urobiť.
Počas diskusii s podnikateľmi v regiónoch Lukáš Parízek zdôraznil, že ,,vo svete máme množstvo ekonomických diplomatov a zabehané mechanizmy vzťahov a teraz potrebujeme vedieť, kde sú možnosti slovenských firiem a akú podporu potrebujú.“ Potvrdil tak, že úlohou ekonomickej diplomacie je vyhľadávať príležitosti v krajine pôsobenia a zároveň poznať potenciál Slovenska vo výrobe, službách aj inováciách a čo najviac pomáhať slovenským podnikateľským subjektom preraziť na vzdialenejších, hlavne mimoeurópskych trhoch.
Rozvojová pomoc
Lukáš Parízek sa od svojho vymenovania do funkcie pravidelne zúčastňuje rozvojového segmentu Rady pre zahraničné veci určeného ministrom pokrývajúcich rozvoj a humanitárne aspekty vonkajšej politiky EÚ. Za výrazný úspech slovenskej diplomacie a slovenského predsedníctva v Rade EÚ označil promptnú koordináciu EÚ28 a včasné prijatie spoločnej pozície Rady EÚ na zriadenie Európskeho fondu pre udržateľný rozvoj v rámci implementácie Externého investičného plánu na zasadnutí rozvojového segmentu Rady pre zahraničné veci 28. novembra 2016. Významnou udalosťou v roku 2017 bolo spustenie spoločného projektu krajín Vyšehradskej štvorky (projekt je financovaný zo zdrojov Európskej Únie) zameraného na riešenie príčin nelegálnej migrácie a stabilizáciu krajín Afriky. Cieľom tohto projektu je podpora drobných farmárov v Keni pri pestovaní tradičných poľnohospodárskych produktov. Pri prezentácii projektu Lukáš Parízek uviedol, že projekt sa „zameriava na podporu 15 000 miestnych farmárov pri výrobe sezamu a kešu orieškov a celkovo týmto konkrétne prispievame k naštartovaniu nielen miestnej ekonomiky, ale celej socioekonomickej situácie v danej krajine“.
Zahraniční Slováci
Jednou z dôležitých tém portfólia Lukáša Parízka je podpora Slovákov a slovenských komunít v zahraničí. Na účely lepšej reprezentácie záujmov slovenských krajanov za hranicami Slovenska bola v novembri 2016 vytvorená Rada vlády SR pre krajanské otázky. Jej základnou úlohou je plniť funkciu poradného a koordinačného orgánu vlády a strategicky usmerňovať Úrad pre Slovákov žijúcich v zahraničí. Lukáš Parízek je jej podpredsedom a aj v tejto kapacite absolvuje pracovné návštevy krajín hosťujúce slovenské komunity ako napríklad v Srbsku. Slovenská menšina žije v Srbsku viac ako 250 rokov a k slovenskej národnosti sa dnes hlasí okolo 50 tisíc ľudí. „''Slovensko je hrdé na svoju národnostnú menšinu v Srbsku. S aktivitami Slovákov vo Vojvodine sa stretávame cez kultúru a vzdelávanie“,'' zdôraznil pri návšteve krajanov Lukáš Parízek.
Predsedníctvo Slovenska v OBSE
Lukáš Parízek spoločne s generálnym tajomníkom OBSE Thomasom Gremingerom oznámili prípravu slovenského predsedníctva v OBSE v roku 2019 v Bratislave 2. októbra 2017. Slovensko sa stalo súčasťou Predsedníckej trojky 1. januára 2018. Štátny tajomník pri oznamovaní slovenského predsedníctva zdôraznil, že „Slovenská republika nemá záujem byť len konzumentom bezpečnosti, chce byť aj určitým poskytovateľom bezpečnosti.“ Úlohou Slovenska počas predsedníctva v Trojke spoločne s Talianskom je:„byť dobrým mostom medzi Východom a Západom, [keďže] náš pomerne mladý štát nenesie ťarchu historických sporov.“ Od 1. januára 2018 sa Lukáš Parízek stal osobitným predstaviteľom ministra zahraničných vecí a európskych záležitostí SR pre predsedníctvo SR v OBSE.
Počas prvej fázy trojročného predsedníctva predsedá Slovensko Stredomorskej kontaktnej skupine (Mediterranean Contact Group – MCG, formát spolupráce so šiestimi stredomorskými krajinami: Alžírskom, Egyptom, Izraelom, Jordánskom, Marokom a Tuniskom), ktorú vedie Lukáš Parízek. Prioritami slovenské predsedníctva v tejto skupine je boj proti radikalizácii a terorizmu, podpora vzdelávania, ekonomický rozvoj a inovácie, vodný manažment, kybernetická bezpečnosť a reforma bezpečnostného sektora. „Priority slovenského predsedníctva v MCG odrážajú preferencie spomínaných štátov a sú výsledkom našich snáh načúvať partnerským krajinám. Slovensko ako predsednícka krajina považuje MCG za platformu, v ktorej sú si všetci rovní a všetci sú rovnako ochotní zdieľať svoje skúsenosti“ povedal na otvorení MCG Lukáš Parízek.
Lukáš Parízek vo funkcii osobitého predstaviteľa pre slovenské predsedníctvo v OBSE a ako predseda neformálnej pracovnej skupiny pre príspevkové škály, z ktorých je financované OBSE, viedol rokovania na tému príspevkov účastníckych štátov. Na rokovaniach (15. februára 2019) predstavil slovenskú iniciatívu k reforme príspevkových škál, vzhľadom na dlhodobý problém štruktúry príspevkov, kde 16 z 57 krajín financuje 90% rozpočtu OBSE. Pri rokovaniach zdôraznil, že: ,,''Slovenské predsedníctvo vynaloží všetko úsilie pri hľadaní riešenia vážnych výziev, ktoré ohrozujú prácu OBSE a odvracajú našu pozornosť od základných bezpečnostných otázok, ktorým sa organizácia musí denne venovať. Vážnosť situácie si všetci uvedomujeme, nemôžeme dopustiť ohrozenie kredibility organizácie a fungovania jej misií, napríklad na Ukrajine, kde je prítomnosť mierových pozorovateľov OBSE kľúčovým predpokladom na limitovanie možnosti nárastu násilia''“. V apríli 2019 sa podarilo slovenskému predsedníctvu dosiahnuť prielom, zásadnú dohodu účastníckych štátov o príspevkových škálach na rok 2019. Lukášovi Parízkovi sa podarilo získať podporu 56 z 57 účastníckych štátov pre reformu príspevkov avšak konsenzus sa kvôli jednému štátu nepodarilo dosiahnuť, napriek tomu, dodal, že ,,verí, že albánskemu predsedníctvu v roku 2020 sa podarí reformu dokončiť.“
Lukáš Parízek ako osobitý predstaviteľ pre slovenské predsedníctvo v OBSE sa angažoval v boji proti terorizmu a na medzinárodnej konferencii o boji proti terorizmu v Bratislave 25. marca 2019 s podtitulom "Zhodnotenie úsilia pri prevencii a boji proti terorizmu, ako aj násilnému extrémizmu a radikalizácii, ktoré v priestore OBSE vedú k terorizmu" uviedol, že ,,konanie násilných extrémistov a radikálov a ich činy sú vírusom, ktorý nakazil naše spoločnosti nenávistnými ideológiami".
Rámcové priority predsedníctva SR v OBSE
Vo viedenskom sídle OBSE 19. júla 2018 pri príležitosti zasadnutia Stálej rady OBSE predstavil Lukáš Parízek ako osobitný predstaviteľ ministra zahraničných vecí a európskych záležitostí pre predsedníctvo SR v OBSE rámcové priority slovenského predsedníctva, ktorými sú efektívny multilateralizmus, prevencia konfliktov a ľudia.
Politické smerovanie predsedníctva Slovenska sa bude venovať témam naprieč troma dimenziami OBSE. Lukáš Parízek zdôraznil potrebu obnovenia dialógu, ako jedného z najdôležitejších nástrojov multilaterálnej spolupráce. V rámci prvej dimenzie, vojensko-politickej, štátny tajomník uviedol, že ,,sa budeme [Slovensko a OBSE] sústreďovať na konflikty, ktoré sú na území OBSE, a našou prioritou bude konflikt na Ukrajine“, zároveň poznamenal, že ,,potrebujeme dospieť k politickému riešeniu tejto krízy a preto budeme podporovať politický proces Normandskej štvorky a Trilaterálnej kontaktnej skupiny zameraný na podporu mierového riešenia krízy“.
V ekonomicko-environmentálnej oblasti Lukáš Parízek kládol dôraz na vodu a ekonomickú spoluprácu, interkonektivitu a udržateľný rozvoj.
V ľudskoprávnej dimenzii osobitý predstaviteľ zdôraznil, že Slovensko bude proaktívne a, že ,,sa bude venovať rómskej problematike, problematike slobody médií, ako napríklad aj bezpečnosti novinárov“.
Kandidatúra na post predsedu Bratislavského samosprávneho kraja 2017
Predseda Slovenskej národnej strany Andrej Danko na tlačovej konferencii predstavil 7. septembra 2017 Lukáša Parízka ako kandidáta strany na post predsedu Bratislavského samosprávneho kraja. V predvolebných prieskumoch sa jeho preferencie pohybovali nad jedným percentom. Voľby do orgánov samosprávnych krajov na Slovensku v roku 2017 sa uskutočnili 4. novembra 2017. Lukáš Parízek nebol zvolený za predsedu Bratislavského samosprávneho kraja.
Rada slovenských exportérov
Lukáš Parízek založil v marci 2020 platformu Exporteri.sk s cieľom pomáhať slovenským malým a stredným firmám lepšie sa presadzovať na zahraničných trhoch a komunikovať požiadavky exportných firiem postihnutých ekonomickou krízou so štátnymi orgánmi. K tejto Iniciatíve na podporu exportu sa prihlásilo 137 slovenských firiem.
Po vypuknutí pandémie COVID-19 sa platforma Exporteri.sk snaží presadzovať a komunikovať záujmy firiem smerom k štátnym inštitúciám, pričom zámer je presadzovať rýchlejšiu a objemnejšiu finančnú pomoc poskytovanú plošným spôsobom. Selektovať by, naopak, chcela konkrétne ponuky pre podnikateľov na základe ich obratu alebo segmentu podnikania. Lukáš Parízek zdôrazňuje, že „''Ak sa podnikateľ potrebuje zorientovať v ponúkanej štátnej pomoci, má k dispozícii množstvo ponúk. Vidíme preteky štátnych inštitúcií o svoju vlastnú interpretáciu a ponuku opatrení. Ak slovenskú firmu definitívne nezloží kvantum náročného textu a prekliká sa na finálnu ponuku, tak už zostáva vybrať si 'iba' z 57 ponúkaných možností''.“
Na základe dopytu firiem v rámci Iniciatívy na podporu exportu bola v lete 2020 oficiálne založená Rada slovenských exportérov, záujmové združenia právnických osôb podľa príslušného zákona SR. Postupom času Rada slovenských exportérov (RSE) získala viac ako 60 členských spoločností, uzatvorila partnerstvá s rôznymi organizáciami nielen na Slovensku, ale aj v zahraničí. Medzi partnerov Rady slovenských exportérov patria: Asociácia zamestnávateľských zväzov a združení SR, Slovenská poľnohospodárska a potravinárska komora, Združenie bezpečnostného a obranného priemyslu, Rada exportérov a investorov Ministerstva zahraničných vecí Ukrajiny, Centrum rozvoja obchodnej politiky Kazachstanu QazTrade a iné.
Cieľom Rady slovenských exportérov je podpora slovenského exportu prostredníctvom kolektívneho hlasu, poskytovanie podpory a informácií na mieru individuálnym členom Rady, sprostredkovanie kontaktov a networkingu. Medi poradcov RSE patria aj bývalí ministri hospodárstva SR Vazil Hudák a Juraj Miškov.
Darbazi
Darbazi môže byť:
McDonnell Douglas F-15E Strike Eagle
McDonnell Douglas (teraz Boeing) F-15E Strike Eagle je americké dvojmotorové viacúčelové bojové lietadlo, určené na vybojovanie vzdušnej nadvlády ako aj na útoky na pozemné ciele za akéhokoľvek počasia počas dňa i noci. Je odvodené z úspešného typu F-15 Eagle, ktorý sa vyznačoval vysokou úspešnosťou vo vzdušných súbojoch, ale mal len obmedzené schopnosti pôsobiť proti pozemným cieľom. Okrem toho, že F-15E našiel široké uplatnenie v americkom letectve, stal sa z neho aj úspešný exportný artikel a asi 200 týchto lietadiel bolo dodaných zahraničným zákazníkom.
Vznik a vývoj
thumb|right|F-16XL v porovnaní s klasickou F-16
V marci 1981 oznámilo americké letectvo spustenie programu Enhanced Tactical Fighter (ETF), ktorého úlohou bolo nájsť náhradu za lietadlá F-111 Aardvark. Hlavnými požiadavkami na nové lietadlo bola schopnosť nadzvukového letu a schopnosť preniknúť aj do chránenej oblasti s jadrovou výzbrojou. Navyše lietadlo malo byť schopné vyplniť misiu samostatne, bez potreby sprievodných stíhačiek a lietadiel elektronického boja.
General Dynamics dúfal, že zúročí svoje skúsenosti s F-16 a predstavil verziu F-16E, známu tiež ako F-16XL. Toto lietadlo malo upravené delta krídlo, ktoré vystupovalo z trupu takmer po celej dĺžke stroja. Celý trup bol predĺžený, delta krídla prevzali úlohu nadzvukových stabilizátorov a vďaka ich zväčšeniu vznikol priestor na pridanie ďalších závesných bodov.
McDonnell Douglas mal nad General Dynamics istú výhodu, pretože už drak F-15 Eagle vyvíjal s ohľadom na to, aby malo lietadlo schopnosti viacúčelového stroja. A to aj napriek tomu, že F-15 bola vyvíjaná v duchu hesla „not a pound for air-to-ground“ (ani kilo navyše pre schopnosti vzduch-zem) a stala sa výkonnou stíhačkou na vybojovanie vzdušnej nadvlády. Svoj variant Strike Eagle so schopnosťami pôsobiť aj proti pozemným cieľom ponúkla firma McDonnell Douglas americkému letectvu dokonca štyri mesiace predtým, ako boli vôbec zverejnené požiadavky programu ETF. McDonnell Douglas navrhoval vybaviť existujúci drak F-15 vylepšenou avionikou, ktorá by rozšírila spôsobilosti lietadla vykonávať misie zamerané na ničenie pozemných cieľov. Cieľom navrhovaného programu mala byť modernizácia 206 lietadiel F-15A/B a 304 lietadiel F-15C/D, ktoré v tej dobe prevádzkovalo americké letectvo. Hoci sa firme McDonnell Douglas nepodarilo uzavrieť zmluvu na Strike Eagle, naďalej pracovala úpravách starších verzií F-15.
Táto snaha sa McDonnell Douglasu vyplatila a v súťaži o program ETF nakoniec porazila General Dynamics. Dňa 24. februára 1984 nakoniec podpisuje zmluvu na vývoj a výrobu lietadiel F-15E Strike Eagle. Celkové náklady sa odhadovali 1,5 miliardy amerických dolárov a USAF plánovalo kúpiť 393 dvojmiestnych F-15E.
Dňa 31. marca 1987 vzlietol F-15E prvýkrát k oblohe. O rok neskôr, v apríly 1988, bolo prvé z vyrobených lietadiel dodané 405. taktickému výcvikovému krídlu na základni Luke a začal sa výcvik prvých pilotov. Počiatočné operačné spôsobilosti získal Strike Eagle 30. septembra 1989, avšak plnohodnotnej prevádzke nových lietadiel bránil až do nasledujúceho roka nedostatok náhradných dielov.
Konštrukcia
thumb|right|Spodný pohľad na F-15E
F-15E Strike Eagle vybavený dvojmiestnym kokpitom s tandemovým usporiadaním, kde pilot sedí vpredu a vzadu je miesto operátora zbraňových systémov. V prednej časti kabíny posádky sa nachádzajú tri viacúčelové obrazovky a Heads-Up displej (HUD). V zadnej časti kabíny sú štyri veľké obrazovky, na ktorých operátor vidí celú škálu zbraní, dostupné hrozby, mapy pohybujúce sa v reálnom čase, režim výberu cieľov, prostriedky elektronického boja, výstup z radaru a rôznych iných systémov lietadla.
Strike Eagle je vybavený výkonným radarovým systémom APG-70, ktorý umožňuje pilotovi pôsobiť proti akýmkoľvek vzdušným hrozbám, zatiaľ čo sa operátor zbraňových systémov sústreďuje na nájdenie a zničenie pozemných cieľov. V roku 2016 podpísalo americké letectvo so spoločnosťou Boeing zmluvu, na základe ktorej získa 28 lietadiel F-15E nový palubný radar s aktívnym elektronickým skenovaním AN/APG-82(V)1. Táto modernizácia by mala byť ukončená do začiatku roka 2019.
Súčasťou výbavy je aj systém LANTIRN, ktorý pozostáva z dvoch kontajnerov - navigačného a zameriavacieho. Systém umožňuje F-15E lietať v nízkych nadmorských výškach aj počas nepriaznivého počasia a v noci. LANTIRN dokáže automaticky sledovať vybrané ciele a odovzdáva tieto informácie iným palubným počítačovým systémom (vrátane zbraňového).
Strike Eagle je poháňaný dvojicou motorov Pratt & Whitney F100-PW-220 alebo -229 s prídavným spaľovaním. Motory umožňujú dosiahnuť lietadlu maximálnu rýchlosť 2,5 Machu a dostup. Vďaka ich vysokému výkonu a digitálnemu systému prevádzky dokáže lietadlo akcelerovať aj pri strmom stúpaní.
V konfigurácii vzduch-vzduch môže F-15E niesť štvoricu striel krátkeho dosahu AIM-9 Sidewinder a štvoricu striel dlhého dosahu AIM-120 AMRAAM alebo osem AMRAAMov. Proti pozemným cieľom môže byť Strike Eagle vyzbrojený celou škálou gravitačných bômb, laserom navádzaných bômb alebo riadených striel vzduch-zem.
Vďaka nízkemu plošnému zaťaženiu nedošlo k strate obratnosti, čo umožňuje lietadlu vykonávať ostré otáčky aj bez veľkej straty rýchlosti. Dolet lietadla bol predĺžený inštaláciou dvojice konformných palivových nádrží, z ktorých každá má objem 2800 l. Nielen že nemajú taký zásadný vplyv na zvýšenie odporu lietadla ako externé palivové nádrže, ale navyše je na nich umiestnených šesť závesných bodov.
Vojna v Perzskom zálive
Hneď po spustení operácie Desert Storm (Púštna búrka) boli americké lietadlá F-15E presunuté z Ománu na saudskoarabskú základňu Al Kharj, známu tiež ako Prince Sultan. A práve odtiaľ zaútočili 17. januára 1991 na niekoľko odpaľovacích zariadení balistických rakiet Scud, ktoré sa nachádzali v západnom Iraku. V priebehu jednej noci vzlietlo celkovo 24 bojových lietadiel Strike Eagle a zaútočili na Scudy na piatich rôznych miestach.
Takmer všetky stroje boli vyzbrojené dvomi raketami vzduch-vzduch AIM-9M a 12 kazetovými bombami Mk20 Rockeye. Výnimkou bolo niekoľko lietadiel, ktoré zaútočili na Scudy na letisku H2 a niesli po 12 bômb Mk82. Zvyčajne boli F-15E v Iraku vyzbrojené až štyrmi strelami AIM-9, ale počas tejto misie by v danej konfigurácii prekročili maximálny limit vzletovej hmotnosti. Pri hmotnosti boli piloti limitovaní manévrami s maximálnym preťažením 3 g. Toto obmedzenie platilo až dovtedy, kým neznížili hmotnosť stroja buď odhodením bômb alebo spálením určitého množstva paliva.
Bombardovanie statických odpaľovacích zariadení bolo pre pilotov F-15E pomerne jednoduché. Palubný rádiolokátor AN/APG-70 dokázal vytvoriť tak podrobné mapy cieľových lokalít, že na nich bolo vidieť aj tenké línie pletivového oplotenia.
Väčšina posádok sa dostala do cieľových oblastí nízkym letom rýchlosťou /h. Prvé stroje zhodili svoje bomby na ciele o 03:05 miestneho času z výšky asi.
Nasledujúci deň sa konal útok na ropnú stanicu blízko Basry, ktorá bola silno chránená systémami protivzdušnej obrany S-125, 2K12 Kub, 9K33 Osa a Roland. Počas tohto náletu prišlo americké letectvo o jedno bojové lietadlo F-15E, ktoré sa zrútilo zrejme v dôsledku paľby irackej PVO.
Používatelia
thumb|right|F-15E
Izrael Katar Kórejská republika Saudská Arábia Singapur Spojené štáty
Špecifikácie (F-15E)
thumb|right|F-15E nad Afganistanom v roku 2006
Letecký terminologický slovník
Letecký terminologický slovník je brožovaná publikácia zostavená Komisiou pre strojnícku terminológiu pri Ústave slovenského jazyka Slovenskej akadémie vied (od roku 1966 Jazykovedný ústav Ľudovíta Štúra Slovenskej akadémie vied) pod vedením predsedu komisie Jána Gondu a vydaná Vydavateľstvom Slovenskej akadémie vied (od roku 1973 VEDA, vydavateľstvo Slovenskej akadémie vied) v Bratislave v roku 1953 ako 9. zväzok série Odborná terminológia. Po Terminológii častí strojov (1952) a Terminológii obrábania kovov (1952) išlo o tretí terminologický slovník zostavený touto komisiou. Obsahuje 655 hesiel z oblasti letectva a pomocných náuk (mechaniky, aerodynamiky a pod.). Výklady pri jednotlivých termínoch vypracoval Štefan Pleško, jazykovým poradcom vydania bol Ferdinand Buffa, odborným redaktorom Ján Horecký a technickou redaktorkou Libuša Jacková. Publikáciu vytlačili Grafické tlačiarne, n. p. v náklade 1 200 výtlačkov a pôvodne sa predával za 11 Kčs.